Държавен вестник, бр. 46, 2010 г., стр. 65

БРОЙ  46	
Д Ъ Р Ж А В Е Н  В Е С Т Н И К 	
СТР.  65  
§ 3. (1) Започналите производства по одоб­
ряване на инвестиционни проекти и издаване 
на разрешение за строеж се довършват по 
досегашния ред.
(2) За започнато производство по одобряване 
на инвестиционен проект и издаване на разре­
шение за строеж се счита датата на внасянето 
на инвестиционния проект за одобряване от 
компетентния орган.
§ 4. Наредбата влиза в сила три месеца след 
обнародването є в „Държавен вестник“.
Министър на регионалното развитие 
и благоустройството: Р. Плевнелиев
Министър на икономиката, 
енергетиката и туризма: Тр. Трайков
Приложение № 1
към чл. 33, ал. 1
Защита срещу поражения от електрически ток
В приложението са определени основните изиск­
вания за защита срещу поражения от електрически 
ток по отношение на основната защита (защита 
срещу директен допир) и на защитата при дефект 
на изолация (защита при индиректен допир) на 
хора и животни, като се разглежда прилагането и 
координирането на тези изисквания по отношение 
на външни въздействия.
1. Общи изисквания
1.1. Защитните мерки се състоят от:
 – подходяща комбинация за осигуряване на 
основна защита и независимо осигуряване на 
защита при късо съединение, или
 – предоставяне на подобрена защита, която 
обхваща както основната защита, така и защитата 
при късо съединение.
Допълнителна защита е част от защитна мярка, 
която се предвижда при определени условия на 
външни въздействия както при разполагане на 
специални места.
1.2. Във всяка част на уредбата трябва да бъдат 
взети една или повече защитни мерки, като се 
отчитат условията на външни въздействия.
Обикновено се прилагат следните защитни 
мерки:
 – автоматично изключване на захранването;
 – двойна или усилена изолация;
 – електрическо разделяне на захранването;
 – безопасно свръхниско напрежение (БСНН) 
и предпазно свръхниско напрежение (ПСНН).
1.3. Мерките за защита, определени в т. 8 – за­
труднен достъп или разполагане на недостъпни 
места, се прилагат, когато до тези места има достъп 
само квалифициран персонал или друг персонал 
под наблюдението на квалифициран персонал.
1.4. Когато някои от условията за прилагането 
на защитна мярка не могат да бъдат удовлетворени, 
трябва да се приложат допълнителни мерки така, 
че да се осигури същото ниво на безопасност.
1.5. Различните защитни мерки, приложени 
за една уредба или за част от уредба или в рам­
ките на едно оборудване, не трябва да си влияят 
взаимно, и по-специално отпадането на една от 
защитните мерки не трябва да води до нарушаване 
на функционалността на другите защитни мерки.
1.6. Осигуряването на защита при дефект (за­
щита при индиректен допир) може да се пропусне 
при следното оборудване:
 – метални опори на изолаторите на въздушни 
линии, които са свързани със сградата и са извън 
зоната на ръчния обсег;
 – армирани със стомана бетонни колони на 
въздушни линии, за които арматурата е недостъпна;
 – достъпни токопроводими части, които 
поради малките си размери (около 50 × 50 mm) 
или поради тяхното разположение не могат да 
бъдат хванати или да влязат в контакт с част от 
човешкото тяло, при условие че свързването към 
защитен проводник може да се осъществи много 
трудно или не може да бъде надеждно;
 – метални тръби или други метални защитни 
обвивки на оборудване съгласно т. 3.
2. Защитна мярка „автоматично изключване 
на захранването“
2.1. Общи положения
Автоматичното изключване на захранването е 
защитна мярка, при която:
 – основната защита се осъществява посред­
ством основната изолация на тоководещите части 
или чрез бариери или покрития в съответствие 
с т. 7, и
 – защитата при дефект се осъществява от 
защитно еквипотенциално заземяване и автома­
тично изключване в случай на дефект на изолация 
в съответствие с т. 2.3 – 2.6, като не се изключва 
използване на електрооборудване от клас II на 
защита срещу поражения от електрически ток.
Допълнително могат да се приложат и защит­
ни мерки чрез защитни прекъсвачи за токове с 
нулева последователност (дефектнотокова защита) 
с ток на задействане, непревишаващ 30 mA, в 
съответствие с т. 6.1.
2.2. Изисквания към основната защита (защита 
срещу директен допир)
Всяко електрическо оборудване трябва да 
съответства на приложимите за него условия за 
осъществяване на основна защита (защита срещу 
директен допир), описани в т. 7, или когато това 
е приложимо – в т. 8.
2.3. Изисквания към защитата при дефект 
(защита при индиректен допир)
2.3.1. Заземяване и защитно изравняване на 
потенциалите
2.3.1.1. Заземяване
Достъпните токопроводими части трябва да са 
свързани към защитен проводник при специфич­
ните условия за всеки тип схема на заземяване, 
както това е посочено в т. 2.4 – 2.6.
Токопроводимите части, които са достъпни за 
едновременно допиране, трябва да са свързани 
към една и съща заземителна система поотделно, 
на групи или общо.
Защитните проводници трябва да съответстват 
на изискванията, определени в приложение № 7.
Всяка верига трябва да има свой защитен про­
водник, свързан към съответната защитна клема.
2.3.1.2. Защитна еквипотенциална връзка